armvectores/hy_wikipedia_2023 huggingface dataset:
Յաշա Հայֆեց

Յաշա Հայֆեց (Իոսիֆ Ռոբերտովիչ) (հունվարի 20 (փետրվարի 2), 1901, Վիլնյուս, Ռուսական կայսրություն - դեկտեմբերի 10, 1987(1987-12-10), Լոս Անջելես, Կալիֆոռնիա, ԱՄՆ), ամերիկյան ջութակահար։ 1905-1909 թվականներին Վիլնյուսում ջութակ նվագել է սովորել Մալկինի մոտ, 6 տարեկանում հանդես է եկել Մենդելսոնի ջութակի կոնցերտի կատարումով։ 1910 թվականից սովորել է Պետերբուրգի կոնսերվատորիայում (Հ. Նալբանդյանի և Լ. Աուերի դասարաններ)։ 1912 թվականին որպես «հրաշամանուկ» ելույթ է ունեցել Բեռլինում։ 1917 թվականից ապրում է ԱՄՆ-ում։ 1959 թվականից ԱՄՆ-ի Հարավային Կալիֆոռնիայի համալսարանի (Լոս Անջելես) պրոֆեսոր է, 1962 թվականից վարում է ջութակի վարպետության դասարանը (աշակերտներից են ջութակահարներ Վ. և Մ. Գոճյան եղբայրները)։ Հայֆեցի կատարողական արվեստին բնորոշ է մոնումենտալությունը, վիրտուոզային փայլը, ոճի հստակությունը, գեղարվեստական մեկնաբանման բոլոր տարրերի հարմոնիկ հավասարակշռությունը։ Նրա երկացանկում համաշխարհային դասական երաժշտական արվեստի մեծաթիվ ստեղծագործությունների հետ տեղ են գրավել Արամ Խաչատրյանի և Կարեն Խաչատրյանի երկերը։ Կատարել է մշակումներ (այդ թվում՝ Արամ Խաչատրյանի «Սուսերով պարը» և «Այշեի պարը», «Գայանե» բալետից) և փոխադրումներ։ Ելույթներ է ունեցել բազմաթիվ երկրներում (1934 թվականին՝ ԽՍՀՄ-ում)։


== Ծանոթագրություններ ==
Սալո (Իտալիա)

Սալո (իտալերեն՝  և լոմբ.՝ Salò, լատ.՝ (Pagus) Salodium), կոմունա Իտալիայում։ Տեղակայված է Լոմբարդիա մարզի Բրեշիա գավառում։
Բնակչությունը կազմում է 10316 մարդ։ Բնակչությունը կազմում է 347 մարդ, 2008 թվականի մարդահամարի տվյալներով։ Զբաղեցնում է 29 կմ² տարածք։ Փոստային ինդեքս՝ 25087։ Հեռախոսային կոդ՝ 0365։
Քաղաքի հովանավոր պաշտպանը Բոռոմեո Կարլոն է։ Քաղաքի տոնը նշվում է նոյեմբերի 30-ին։


== Ժողովրդգրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0365 296850
Էլեկտրոնային փոստ՝ segreteria.generale@comune.salo.bs.it
Պաշտոնական կայք՝ http://www.comune.salo.bs.it/


== Արտաքին հղումներ ==
Պաշտոնական էջ
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.


== Ծանոթագրություններ ==
Օմոն (Սոմի գավառ)

Օմոն (ֆր.՝  Aumont), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 138 մարդ, բնակչության խտությունը` 41.69 մարդ/կմ²: Բնակավայրը զբաղեցնում է 3.31 կմ² տարածք:


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 28 կմ արևմուտք:


== Բնակչություն ==


== Տնտեսություն ==
2010 թվականին կար 84 աշխատունակ (15-64 տարեկան)  բնակիչ, որոնցից ակտիվ էին 62-ը, իսկ ոչ ակտիվները` 22: Ակտիվության ցուցանիշը կազմում է 73,8 %: 62 աշխատունակ մարդկանցից աշխատել է 55 անձ (30 տղամարդ և 25 կին): Գործազուրկ են եղել 7 անձ (4 տղամարդ և 3 կին): 22 անաշխատունակներից 5 եղել են աշակերտներ կամ ուսանողներ, 10-ը` թոշակառուներ, իսկ 7-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆեյրա դի Սանտանա

Ֆեյրա դի Սանտանա (պորտ.՝  Feira de Santana), համայնք Բրազիլիայում՝ Բաիա նահանգի կազմում։ Գտնվում է Բաիա մարզում։ Ֆեյրա դի Սանտանայի գավառի կազմի մեջ։ Բնակչությունը կազմում է 571 997 մարդ՝ 2007 թվականի տվյալներով և 606 139 մարդ 2014 թվականի տվյալներով։ Գրավում է 1362,880 կմ2 տարածք։ Բնակչության խտությունը՝ 444,7 մարդ/կմ2։


== Պատմություն ==
Քաղաքը հիմնադրվել է 18 Սեպտեմբերի 1873 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 3 500 550 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 6635,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,740 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման կիսանապատային, արևադարձային


== Ծանոթագրություններ ==
Չալիկ

Չալիկ, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։ Գտնվում էր Չիֆթլիկ գյուղաքաղաքից 6 կմ հեռավորության վրա, իսկ Արածանի գետի աջ ափից 7 կմ հեռավորության վրա։
Եղել է հայաբնակ գյուղ։ XX դարի սկզբներին ուներ 90 տուն հայ բնակիչ։
Չալիկն ուներ 1296 թ.-ին կառուցված հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գուլևիչի (գյուղ, Ալեքսանդրիայի շրջան)

Գուլևիչի (ուկրաիներեն՝ Гулевичі), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Գուլևիչի գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամ սյուր Մեզ

Ամ սյուր Մեզ (ֆր.՝ Ham-sur-Meuse), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 250 մարդ, բնակչության խտությունը` 40.39 մարդ/կմ²։ Բնակավայրը զբաղեցնում է 6.19 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 135 կմ հյուսիս, Շառլվիլ Մեզիեր քաղաքից 39 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 153 աշխատունակ (15-64 տարեկան) բնակիչ, որոնցից ակտիվ էին 112-ը, իսկ ոչ ակտիվները` 41։ Ակտիվության ցուցանիշը կազմում է 73,2 %։ 112 աշխատունակ մարդկանցից աշխատել է 102 անձ (63 տղամարդ և 39 կին)։ Գործազուրկ են եղել 10 անձ (3 տղամարդ և 7 կին)։ 41 անաշխատունակներից 7-ը եղել են աշակերտներ կամ ուսանողներ, 12-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարոլ Կուրպինսկի

Կարոլ Կազիմեժ Կուրպինսկի (լեհ.՝ Karol Kazimierz Kurpiński, մարտի 6, 1785(1785-03-06), Włoszakowice, Gmina Włoszakowice, Leszno County, Greater Poland Voivodeship, Լեհաստան - սեպտեմբերի 18, 1857(1857-09-18), Վարշավա, Ռուսական կայսրություն), լեհ կոմպոզիտոր և դիրիժոր։


== Կենսագրություն ==
1810 թվականից Վարշավայի «Նարոդովի թատրոնի» կոմպոզիտորը և դիրիժորն էր, 1824-1840 թվականներին՝ Վարշավայի օպերայի երգչախմբի տնօրենը և ղեկավարը։ 1835-1840 թվականներին ղեկավարել է լեհական առաջին՝ երաժշտության և դրամատիկական արվեստի դպրոցը։ Լեհական «Tygodnik muzyczny» առաջին երաժշտական ամսագրի հիմնադիրը և խմբագիրն էր (1820-1821)։
Ազգային օպերայի հիմնադիրներից է։ Գրել է նաև օպերետներ, բալետներ, նվագախմբային ու դաշնամուրային երկեր (պոլոնեզներով համարվում է Ֆրեդերիկ Շոպենի նախորդը), պատմական և հայրենասիրական երգեր, դրանց թվում՝ «1831 թվականի Վարշավյանկա»-ն՝ լեհական ապստամբության նշանավոր հիմնի երաժշտությանը։


== Ծանոթագրություններ ==
Էմավիլ

Էմավիլ  (ֆրանս.՝ Aymavilles), կոմունա Իտալիայի Վալե դ'Աոստա մարզում։
Բնակչությունը կազմում է 1932 մարդ (2008 թվականի տվյալներով)։ Բնակչության խտությունը՝ 36 մարդ/կմ²։ Տարածքը՝ 53 կմ²։ Փոստային ինդեքս՝ 11010։ Հեռախոսային կոդ՝ 0165։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0165 922800
Էլեկտրոնային փոստ՝ info@comune.aymavilles.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ավետիք Գևորգյան

Ավետիք (Ավրորա, Ավետ) Աշոտի Գևորգյան (դեկտեմբերի 5, 1940(1940-12-05), Երևան, Հայկական ԽՍՀ, ԽՍՀՄ - ապրիլի 22, 1984(1984-04-22), Երևան, Հայկական ԽՍՀ, ԽՍՀՄ), հայ դերասան։ 
ՀՀ վաստակավոր արտիստ Արամոյի հայրը, կինոդերասանուհի, ՀԽՍՀ վաստակավոր արտիստուհի Լաուրա Գևորգյանի եղբայրը։


== Կենսագրություն ==
Ավետիք Գևորգյանը ծնվել է Երևանում։ 1957 թվականին ավարտել է Երևանի Կրուպսկայայի անվան թիվ 19 միջնակարգ դպրոցը, այնուհետև` Երևանի թեթև արդյունաբերության տեխնիկումի կոշիկի տեխնոլոգիայի բաժինը։ 1960 թվականից աշխատել է «Նաիրի» կոշիկի ֆաբրիկայում, եղել է ձևավորող, 1971 թվականից միաժամանակ աշխատել է «Հայֆիլմ» կինոստուդիայում և նկարահանվել է ֆիլմերում։ Եղել է բազմաթիվ հայկական ֆիլմերի տնօրենը։


== Մահ ==
1980 թվականին հիվանդացել է ծանր հիվանդությամբ։ Մահացել է Երևանում 1984 թվականին։


== Ֆիլմեր ==
«Տղամարդիկ», 1971
«Համագյուղացիներ», 1974
«Երբ գալիս է սեպտեմբերը», 1974
«Հուսո աստղ», 1978
«Լեգենդ ծաղրածուի մասին», 1979


=== Ռեժիսորի ասիստենտ ===
Լքված հեքիաթների կիրճը


== Ծանոթագրություններ ==
Դիմիտրի Կուդինով

Դիմիտրի Վասիլևիչ Կուդինով (վրաց.՝ კუდინოვი ვასილის ძე დიმიტრი, փետրվարի 8, 1963(1963-02-08), Թբիլիսի, Վրացական ԽՍՀ, ԽՍՀՄ), խորհրդային, վրացի և ռուս ֆուտբոլիստ։


== Կարիերա ==


=== Ակումբային ===
Կարիերան սկսել է 1981 թվականին Թբիլիսիի «Դինամո» ակումբում։ 1985 թվականին տեղափոխվել է Քութայիսի «Տորպեդո», որի կազմում անցկացրել է 28 խաղ։ 1989 թվականին խաղացել է «Շեվարդենի-1906» ակումբի կազմում։ 1990 թվականին՝ այն բանից հետո, երբ վրացական թիմը հրաժարվել է  ԽՍՀՄ առաջնությանը մասնակցելուց, Կուդինովը տեղափոխվել է «Գորդա» ակումբ, սակայն մեկ տարի անց վերադարձել է «Դինամո»։ 1993 թվականից մինչև 1996 թվականը խաղացել է Կիպրոսի տարբեր ակումբներում, ինչպիսիք են ԱՊՕԷԼ-ը, Լիմասոլի «Արիսը» և Նիկոսիայի «Օլիմպիակոսը»։ Դրանից հետո մեկ տարի խաղացել է Թբիլիսիի «Դինամո» ակումբում։ 1997 թվականի ամռանը տեղափոխվել է ռուսական «Ժեմչուժինա», որի կազմում կատարել է իր նորամուտը Ռուսաստանի առաջնությում նույն թվականի հուլիսի 9-ին՝ մասնակցելով 17-րդ տուրի՝ «Տորպեդո» ակումբի դեմ խաղին։ «Ժեմչուժինայի» կազմում անցկացնելով յոթ խաղ՝ Կուդինովը վերադարձել է Վրաստան, որտեղ 1998 թվականին ավարտել է պրոֆեսիոնալ կարիերան «Գորդա» ակումբում։


=== Հավաքականում ===
1990/1991 թվականներին ընդհանուր առմամբ անցկացրել է երկու ոչ պաշտոնական խաղեր Վրաստանի հավաքականում։ ՖԻՖԱ-ի կողմից երկրի հավաքականի ճանաչումից հետո՝ 1992-1996 թվականներին, Կուդինովն ընդհանուր առմամբ Վրաստանի հավաքականի կազմում անցկացրել է 18 խաղ և խփել մեկ գոլ։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Վիճակագրությունը National Football Teams կայքում(անգլ.)
Ռուսանովկա (այլ կիրառումներ)

Ռուսանովկա, կարող է վերաբերել՝

Ռուսանովկա - գյուղ, Ուկրաինայի Ժիտոմիրի մարզի Ռոդոմիշլինսկի շրջանում
Ռուսանովկա - գյուղ, Ուկրաինայի Խարկովի մարզի Կուպյանսկի շրջանում
Ռուսանովկա - գյուղ, Ուկրաինայի Սումիի մարզի Լիպովա Դոլինայի շրջանում
Տիգրան Գասպարյան (ռազմական գործիչ)

Անվան այլ կիրառումների համար տե՛ս՝ Տիգրան Գասպարյան (այլ կիրառումներ)Տիգրան Շուբերտի Գասպարյան  (ապրիլի 21, 1960(1960-04-21), Արտաշատ, Հին Հռոմ), ՀՀ ռազմական գործիչ, գեներալ-մայոր (2002)


== Կրթոսւթյուն ==
1981 թվականին ավարտել է Ուլյանովսկի բարձրագույն ռազմատեխնիկական ուսումնարանը։


== Զինվորական ծառայություն ==
1981-1992 թվականներին ծառայել է ԽՍՀՄ ԶՈՒ Թուրքեստանյան ռազմական օկրուգում, Աֆղանստանում տեղակայված ԽՍՀՄ զորախմբում, 42301 (Սամարղանդ) և այլ զորամասերում՝ վառելիքաքսանյութերի ծառայության, հատուկ բաժնի պետ, հրամանատարի տեղակալ։
1992-1994 թվականներին ԼՂՀ և ՀՀ ռազմական գործողությունների շրջաններում ապահովել է տրանսպորտային միջոցների անխափան աշխատանքը՝ կազմակերպելով վառելիքաքսանյութերի առաքումը։
1992-2000 թվականներին՝ ՀՀ ՊՆ վառելիքաքսանյութերի ծառայության պետ։
2000-2009 թվականներին՝ ՀՀ ՊՆ թիկունքի վարչության պետ։ Տիգրան Գասպարյանի ղեկավարությամբ ՀՀ-ում և ԼՂՀ-ում ստեղծվել են վառելանյութի 4 հենակետ, տեխնիկական միջոցների նորոգման արհեստանոց, որակի հսկման լաբորատորիա։
2009 թվականի հունվարի 31-ին ՀՀ Նախագահի հրամանագրով նշանակվել է Հայաստանի Հանրապետության զինված ուժերի թիկունքի պետ-վարչության պետ՝ ազատվելով Հայաստանի Հանրապետության զինված ուժերի թիկունքի վարչության պետի պաշտոնից։
2013 թ. հուլիսի 22-ին ազատվել է Հայաստանի Հանրապետության զինված ուժերի թիկունքի պետ-վարչության պետի պաշտոնից։Ամուսնացած է, ունի երկու զավակ։


== Ծանոթագրություններ ==


== Աղբյուրներ ==
Ով ով է. հայեր (կենսագրական հանրագիտարան)։ Երկու հատորով, 2005։
Ուոլթեր Միթիի անհավանական կյանքը (ֆիլմ)

«Ուոլթեր Միթիի անհավանական կյանքը» (անգլ.՝ The Secret Life of Walter Mitty), Բեն Սթիլերի արկածային ֆիլմը։ Ֆիլմի հիմքում Ջեյմս Թերբերի գիրքն է։ Ֆիլմի պրեմիերան կայացել է 2013 թվականի դեկտեմբերի 25-ին։


== Սյուժե ==
Սյուժեն Ջեյմս Թեբերի գրքի 21-րդ դարի տարբերակով է։ Ուոլթեր Միթին Life ամսագրի աշխատակիցն է։ Ուոլթերի հայրը մահացել էր, երբ նա փոքր էր, այժմ նա ուներ մորը և փոքր-ինչ տարօրինակ քրոջը։ Ուոլթերի աշխատանքը շատ խիստ գրաֆիկով է, սակայան նրա երազանքները գնում են շատ ավելի հեռու։ Նա իրականացնում է ֆանտաստիկ ճանապարհորդություններ՝ պատկերացնելով իրեն տիեզերագնացի, ճանապարհորդի կամ էլ անդիմադրելի Կազանովի դերում։ Ուոլթերը սիրահարվում է իր նոր գործընկերուհուն՝ հաշվապահ Շերիլ Մելհոֆին. նա միայն երազում է այդ մասին։
Ամսագրի ընկերությունը որոշում է, որ հաջորդ թողարկումը կլինի վերջինը, որը կտպագրվի, դրանից հետո ամսագիրը կլիներ միայն «թվային»։ Սրա պատճառով սպասվում էին խոշոր չափի կրճատումներ։ Ամսագրի գլխավոր էջում պետք է լիներ Շոն Օ՛Կոնելի լուսանկարը, ով համարվում էր լավագույն լուսանկարիչը։ Նկարը գտնելու միակ տարբերակը Շոնին գտնելն էր։ Ուոլթերը որոշում է մեկնել երկար ճանապարհորդության. Գրենլանդիա, Իսլանդիա և Հիմալայներ։ Խաբկանքի աշխարհից Ուոլթերը վերադառնում է իրականություն և հասկանում է որն է իրական կյանքը։


== Դերերում ==


== Քննադատություններ ==
Այն, որ այս ֆիլմը Բեն Սթիլերի հերթական ֆիլմն էր քննադատներին հնարավորություն էր տալիս, որ նրանք բացասական ձևով խոսեն ֆիլմի մասին։ Եթե «The Cable Guy» (Ջիմ Քերրիի մասնակցությամբ) կարելի է համարել մութ կատակերգություն, ապա «Ուոլթեր Միթիի...»-ը՝ չափից դուրս լուսավոր կատակերգություն։ Պատկերը չափազանց զգայուն է, թեև այն չի կարելի համարել դատարկ։ Առանձին դրվագների հումորային մասերը կարելի է համարել գրավող, սակայն ամբողջ ֆիլմն այնքան էլ սուր չէ։ Ֆիլմում օրինակի համար ծանոթությունների կայքը այնքան էլ չեն գրավում ֆիլմը։
1947 թվականի աշխատանքը Սթիլերի ֆիլմի համեմատությամբ ավելի տրամաբանական ավարտ է ունենում։ Այստեղ Ուոլթեր Միթին աղջկա սիրտը գրավում է ոչ թե խելագար քայլերով, այլ հումորի զգացումով և մարդկային ջերմությամբ։ Ժամանակակից հատուկ էֆեկտները հնարավորություն են տալիս ավելի գեղեցիկ ներկայացնել ֆիլմի ավարտը։New York Times-ի քննադատ Սքոտը նշել է, որ ֆիլմի անձնակազմը չի կարողացել հերոսին հետաքրքրացնել։
Հեղինակները այդպես էլ չկարողացան հասկանալ ով էր նա. հերթական երազողը թե փիլիսոփա, ով ծնվել է քաղաքային կյանքի ժամանակաշրջանում։


== Մրցանակներ ==
2013 թվական - ԱՄՆ-ի ազգային կինոքննադատների ցուցակում 10 ամենալավ ֆիլմերից
2013 թվական - լավագույն յուրահատուկ աշխատանք, լավագույն երաժշտություն
2014 թվական - Սատուրն-ի մրցանակ. լավագույն ֆանտաստիկ ֆիլմ, լավագույն դերասան
2014 թվական - American Comedy Awards. լավագույն կատակերգության դերասանուհի (Քրիստեն Ուիգ)


== Ծանոթագրություններ ==


== Արտաքին հղումներ ==
Ֆիլմի պաշտոնական կայք Archived 2013-10-06 at the Wayback Machine.
Ուոլթեր Միթիի անհավանական կյանքը
Ուոլթեր Միթիի անհավանական կյանքը
Ադոլֆո Բալոնչերի

Ադոլֆո Բալոնչերի (իտալերեն՝ Adolfo Baloncieri, հուլիսի 27, 1897(1897-07-27) կամ ապրիլի 27, 1897(1897-04-27), Ալեսանդրիա, Պիեմոնտ, Իտալիա - հուլիսի 23, 1986(1986-07-23), Ալեսանդրիա, Պիեմոնտ, Իտալիա), իտալացի նախկին ֆուտբոլիստ և մարզիչ, ով հանդես է եկել մի շարք իտալական ակումբներում, ինչպես նաև մարզել է Միլան, Ռոմա, Նապոլի և այլ իտալական ֆուտբոլային ակումբներ։ Երկար ժամանակ եղել է Իտալիայի ազգային հավաքականի ավագը։ Ադոլֆոն Իտալիայի հավաքականի պատմության մեջ 100-րդ գոլի հեղինակն է։ 1928 թվականի օլիմպիական խաղերի բրոնզե մեդալակիր։


== Կարիերա ==
Ադոլֆո Բալոնչերին եղել է Ալեսսանդրիա ակումբի սան։ 1919 թվականից սկսել է հանդես գալ թիմի հիմնական կազմում, որպես կիսապաշտպան։ Նրա առաջին խաղը Ալեսսանդրիայի հիմնական կազմում եղել է 1919 թվականի հոկտեմբերի 12-ին Նովարայի դեմ, որտեղ Բալոնչերիի թիմը հաղթանակ տարավ նվազագույն՝ 1։ 0 հաշվով։
1925 թվականին Ադոլֆոն լքեց Ալեսսանդրիան և տեղափոխվեց Տորինո, վերջինս ֆուտբոլիստի տրանսֆերի դիմաց վճարեց 70.000 լիրա։ Թուրինյան ակումբի հետ Ադոլֆոն հասավ որոշ հաջողությունների՝ 2 անգամ հաղթեց Իտալիայի առաջնությունը, որից մեկը հետագայում չեղյալ համարվեց։ Տորինոյում Բալոնչերին Խուլիո Լիբոնատտիի և Ջինո Ռոզետտիի հետ միասին կազմում էր թիմի հարձակման գիծը, նրանց հաճախ անվանում էին «հրաշալի եռյակ», այն բանի համար, որ 1928/29 մրցաշրջանում երեքով 33 խաղում դարձան 117 գոլի հեղինակ։ 
Ադոլֆոն ֆուտբոլային կարիերան ավարտեց 1933 թվականին Կոմենզե ակումբում։
Իտալիայի ազգային հավաքականի կազմում Բալոնչերին իր անդրանիկ հանդիպումը անցկացրեց 1920 թվականի մայիսի 13-ին Հոլանդիայի հավաքականի դեմ խաղում, որը ավարտվեց ոչ ոքի՝ 1։ 1 հաշվով։ Ադոլֆոն հավաքականի կազմում մասնակցել է 3 օլիմպիադաներին՝ 1920 թվականին 3 անցկացրած խաղերում դարձավ 1 գոլի հեղինակ, նույնը իտալացին կրկնեց 1924-ին, իսկ ահա 1928 թվականի օլիմպիական խաղերի ժամանակ 5 խաղում դարձավ 6 գոլի հեղինակ, այդ ցուցանիշով նա ճանաչվեց Իտալիայի հավաքականի լավագույն ռմբարկուն, իսկ առաջնության ռմբարկուների ցանկում զբաղեցրեց 2-րդ հորիզոնականը։ Ընդհանուր առմամբ Բալոնչելին օլիմպիական խաղերում 11 անցկացրած հանդիպումներում դարձավ 8 գոլի հեղինակ։ Ընդհանուր առմամբ հավաքականի կազմում Ադոլֆոն մասնակցեց 47 հանդիպման, որից 28-ը հավաքականին դուրս բերեց խաղադաշտ որպես թիմի ավագ։


== Նվաճումներ ==
Իտալիայի չեմպիոն՝ 1928
Կենտրոնական Եվրոպայի գավաթ՝ 1930


== Ծանոթագրություններ ==
Գառնակեր (այլ կիրառումներ)

Գառնակեր, կարող է վերաբերել՝

Գառնակեր - (նաև՝ Բարում, Բարումաշեն), գյուղ ներկայիս Ադրբեջանի Հանրապետության Շամխորի շրջանում, պատմական Մեծ Հայքի Ուտիք նահանգի Գարդման գավառում
Գառնակեր - լեռ Գանձակի լեռնահամակարգում, Ադրբեջանի Շախմորի շրջանի Բարում գյուղի մոտ
Գառնակեր - կամուրջ Շամխոր գետի վրա, Գառնակեր հարևանությամբ
Նովոսյոլովկա (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1750 թվականին։
2001 թվականի տվյալներով Նովոսյոլովկա գյուղում բնակվում էր 58 մարդ։ Բնակավայրը զբաղեցնում է 0,354 կմ² տարածք։ Բնակչության խտությունը կազմում էր 163,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոլիվարական առաքելություններ

Բոլիվարական առաքելություններ, սոցիալական ծրագրերի շարք, որոնք ներդրել է Վենեսուելայի նախկին նախագահ Ուգո Չավեսը և շարունակել վերջինիս հաջորդած Նիկոլաս Մադուրոն։ Ծրագրերը կենտրոնացված են սոցիալական արդարության, սոցիալական ապահովության վրա, աղքատության դեմ, կրթական և ռազմական համակարգերի բարելավման վրա։ Շարքն իր անվանումն ստացել է հարավամերիկացի հերոս Սիմոն Բոլիվարի անունից։
2000-ական թվականներից օգտագործելով նավթի բարձր գները՝ Չավեսը ստեղծեց «Բոլիվարական առաքելությունները», որոնք հանգեցրին կառավարության կողմից աղքատության դեմ ուղղված նախաձեռնություններին, աղքատների համար հազարավոր անվճար բժշկական կլինիկաների կառուցմանը, տեղաբնիկների իրավունքներին, կրթական քարոզարշավների համակարգին, սննդի գնի իջեցմանը, բնակարանային նպաստներին։ Բոլիվարական առաքելությունները վերահսկվում են լայնատարած փորձարկմամբ, որը Չավեսին սատարողները կոչում են «քաղաքացիների և բանվորների կողմից վերահսկվող կառավարում»։
Ամենակարևոր առաքելությունների թվում են Ռոբինսոնի առաքելությունը (գրագիտությունը), Բառիո Ադենտրո առաքելությունը (անվճար բժշկություն) և Մերկալ առաքելությունը (մատչելի սնունդ)։


== Ծանոթագրություններ ==


== Գրականություն ==
Niemeyer, Ralph T. (2004), Under Attack: Morning Dawn in Venezuela, iUniverse, ISBN 0-595-66208-0 


== Արտաքին հղումներ ==
Gobierno en Línea: Misiones Archived 2013-05-18 at the Wayback Machine. – Official government website detailing the Bolivarian Missions. (իսպ.)
Instituto Nacional de Estadística – Venezuela's National Institute of Statistics; has web several portals for accessing demographic and economic data related to the impact of Bolivarian Missions. (իսպ.)
(6374) Բեսլան

(6374) Բեսլան (անգլ.՝ Beslan), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 8-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,167665 ա. մ., առավելագույնը մոտենում է 2,9067 ա. մ. հեռավորության վրա և հեռանում 3,4286 ա. մ.։ Արեգակի շուրջ մեկ ամբողջական պտույտ է կատարում 2059,24 երկրային օրվա ընթացքում, իր ուղեծրով շարժվելով միջինում 0,174822 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6374) Բեսլան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոմալիի պատմություն

Ժամանակակից Սոմալիի տարածքում առաջին բնակավայրերը գոյություն են ունեցել դեռևս հին քարի դարի ժամանակաշրջանում։ Մ․թ․ առաջին դարերում Սոմալիի տարածքում սկսել են առաջանալ բավական խոշոր բնակավայրեր ու քաղաքներ, լայն առևտուր է արվել արաբների, հույների և հնդիկների հետ։


== Պատմություն ==
VII-VIդդ․ թերակղզում հաստատվել են մեծ թվով արաբներ, որոնք ազդել են Սոմալիի բնակիչների կրոնի, լեզվի և մշակույթի ձևավորման վրա։ XII –XVI դդ․ Սոմալիի տարածքում գոյություն են ունեցել մուսուլմանական սուլթանություններ։ XIX դ․ սկսվել է եվրոպական տերությունների պայքարը Սոմալի թերակղզու համար։ XX դ․ սկզբին թերակղզին բաժանվել է երեք գաղութի՝ Բրիտանական Սոմալիլենդ, Ֆրանսիական Սոմալիի Ափ և Իտալական Սոմալի։
Երկրորդ համաշխարհային պատերազմի (1939–1945) ժամանակ Սոմալին ռազմական գործողությունների թատերաբեմ Էր։ Պատերազմից հետո պայքար ծավալվեց Սոմալիի անկախության և միավորման համար։ 1960 թվականի հունիսի 26-ին Բրիտանական Սոմալիլենդը հռչակվեց անկախ։ 1960 թվականին Մոգադիշոյի կենտրոնական հրապարակում, նախկին Բրիտանական Սոմալիլենդը և Իտալական Սոմալին միավորվեցին անկախ Սոմալիի Հանրապետության մեջ, որը նույն թվականին էլ ընդունվեց ՄԱԿ։
Ֆրանսիական Սոմալին 1977 թվականի հունիսին դարձավ անկախ պետություն՝ Ջիբութի։ 1969 թվականին Սոմալիում պետական հեղաշրջմամբ իշխանության գլուխ անցավ Գերագույն հեղափոխական խորհուրդը (ԳՀԽ) Սոմալին հռչակեց Սոմալիի Դեմոկրատական Հանրապետություն (ՍԴՀ)։
1970 թվականին Սոմալիի գաղափարախոսություն հռչակվեց սոցիալիզմը, արտաքին քաղաքականության հիմնական սկզբունքները՝ դրական չեզոքությունը, չմիանալու քաղաքականությունը, հակաիմպերիալիստական, հակառասիստական, հակագաղութատիրական պայքարը։ Իրականացվեցին որոշակի բարեփոխումներ։ ԽՍՀՄ–ի օգնությամբ կառուցվեցին արդյունաբերական ձեռնարկություններ, որոնք դարձան Սոմալիի տնտեսության պետական հատվածի հիմքը։
1977 թվականի հուլիսին Սոմալին, այսպես կոչված Օգադեն շրջանին տիրելու համար հարձակվեց Եթովպիայի դեմ, սկսվեց եթեովպա-սոմալիական պատերազմը։ ԽՍՀՄ-ը չսատարեց Սոմալիի այս որոշումը, և փոխարենը սկսեց աջակցել Եթովպիային։ Ի վերջո պատերազմն ավարտվեց Սոմալիի ջախջախիչ պարտությամբ (1978 թվական)։
Կամարիկ

Կամարիկ, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տյամշա

Տյամշա (ռուս.՝ Тямша), գյուղ Ռուսաստանի Պսկովի մարզի Պսկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 2687 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միկա Նինագավա

Միկա Նինագավա (ճապ.՝ 蜷川 実花 Ninagawa Mika, հոկտեմբերի 18, 1972(1972-10-18), Տոկիո, Տոկիո, Ճապոնիա), ճապոնացի լուսանկարիչ, ռեժիսոր։ Հայտնի է վառ գունավոր ծաղիկների, ոսկե ձկնիկների, լանդշաֆտների լուսանկարներով։ Զգալի հաջողությունների է հասել նորաձևության և գովազդի բնագավառներում։ Որպես ռեժիսոր հանդես է եկել 2007 թվականին «Սակուրան» (さくらん) ֆիլմով։ 2010 թվականին AKB48 խմբի համար թողարկվել է նրա «Heavy Rotation» երաժշտական տեսահոլովակը։ 2012 թվականին եղել է «Helter Skelter» մանգա խաղարկային կինոյի ռեժիսորը։


== Ֆիլմագրություն ==


=== Ֆիլմեր ===
Sakuran (2007)
Helter Skelter (2012)


=== Երաժշտական տեսահոլովակներ ===


== Գրքեր ==
A Piece of Heaven. Tokyo, Japan: Editions Treville, 2002. ISBN 4-309-90493-9. Գունավոր լուսանկարներ։
Liquid Dreams. Tokyo, Japan: Editions Treville, 2003. ISBN 4-309-90556-0. Գունավոր լուսանկարներ։
Acid Bloom. Portland, Ore.: Nazraeli Press, 2004. ISBN 1-59005-066-5. Գունավոր լուսանկարներ։
Floating Yesterday. Tokyo, Japan.: Kodansha, 2005. ISBN 4-06-213075-0. Գունավոր լուսանկարներ։


== Այլ նախագծեր ==
Նինագավան նախագծել է Bund սրճարանի ներքին հարդարանքները, ինչպես նաև սրճարան Շանհայում։ Իրականացրել է նաև Genbi Shinkansen էքսկուրսիայի գնացքի արտաքին տեսքի նախագծման աշխատանքները։


== Ծանոթագրություններ ==
Ղարաբազար (այլ կիրառումներ)

Ղարաբազար, կարող է վերաբերել՝

Ղարաբազար - գյուղ Արևմտյան Հայաստանում, Էրզրումի վիլայեթի Դերջանի գավառում
Ղարաբազար - գյուղ Արևմտյան Հայաստանում, Էրզրումի վիլայեթի Դիադինի գավառակում
Բերդաձորի ինքնապաշտպանական խորհրդի Երևանի ջոկատ

Անվան այլ կիրառումների համար տե՛ս՝ Բերդաձոր (այլ կիրառումներ)Բերդաձորի ինքնապաշտպանական խորհրդի Երևանի ջոկատ, կազմավորվել է 1988 թվականին, Երևանում։ Ունեցել է շտաբ, ռազմական խորհուրդ։ 1991 թվականի մայիսի 15-ին ջոկատի մի խումբ ազատամարտիկներ Բերդաձորում ձերբակալվել են խորհրդային բանակի ստորաբաժանումների և ՄՀՆՋ-ականների կողմից, տեղափոխվել Շուշիի բանտ, որտեղից ռազմական խորհրդի 6 անդամներ (Առնո Մկրտչյան, Գ. Հարությունյան, Գ. Առուստամյան, Ա. Մանգասարյան, Հ. Պետրոսյան)՝ Բաքվի բանտ։ 1988-1994 թվականներին ջոկատը մասնակցել է Բերդաձորի ենթաշրջանի (Կանաչ Թալա, Եղցահող, Մեծշեն, Տասը Վերստ, Հինշեն), Շուշիի (Քարինտակ), Հադրութի (Տող), Քարվաճառի, Լաչինի («Մարդասիրական միջանցք», Մազութլու և այլն), Մարտակերտի շրջանների ինքնապաշտպանական և ազատագրական մարտերին։ Հրամանատար՝ Ա. Հարությունյան, շտաբի պետ՝ Ա. Մկրտչյան։ Ջոկատից զոհվել է 16 ազատամարտիկ։
Բազուլինո (գյուղ, Տյոմկինսկի շրջան)

Բազուլինո (ռուս.՝ Базулино), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆեդոտովո (այլ կիրառումներ)

Ֆեդոտովո, կարող է վերաբերել՝

Ֆեդոտովո - գյուղ Ուկրաինայի Սումիի մարզի Ռոմնիի շրջանում
Ֆեդոտովո - գյուղ Ռուսաստանի Վոլոգդայի մարզի Վոլոգոդսկի շրջանի կազմում
Կարիմ Ռեկիկ

Կարիմ Ռեկիկ (հոլ․՝ Karim Rekik, դեկտեմբերի 2, 1994(1994-12-02), Հաագա, Նիդերլանդներ), հոլանդացի ֆուտբոլային պաշտպան՝ Թունիսի քաղաքացիությամբ, ով հանդես է գալիս «Օլիմպիկում»։ Նա նաև հանդես է գալիս Հոլանդիայի ազգային հավաքականում։


== Ակումբային կարիերա ==


=== «Մանչեսթեր Սիթի» ===
2011 թվականին Կարիմը կնքել է իր առաջին պրոֆեսիոնալ պայմանագիրը «Մանչեսթեր Սիթիի» հետ։ Նոր թիմի կազմում Կարիմը իր դեբյուտը նշել է «Dublin Super Cup 2011» մրցաշարում։ Նա իր առաջին պաշտոնական հանդիպումը «Մանչեսթեր Սիթիի» կազմում անցկացրել է 2011 թվականի դեկտեմվերի սեպտեմբերի 21-ին Անգլիայի լիգայի գավաթի խաղարկության երրորդ շրջանում՝ «Ուեյն Բրիջի» դեմ խաղում, խաղադաշտ դուրս գալով խաղի ավարտից 12 րոպե առաջ։


=== «Պորտսմուտ» ===
2012 թվականը Կարիմը վարձավճարով տեղափոխվել է Անգլիայի երկրորդ դիվիզիոնում հանդես եկող «Պորտսմուտ»։


=== «Բլեկբերն Ռովերս» ===
2013 թվականին ֆուտբոլիստը վարձավճարով տեղափոխվել է «Բլեկբերն Ռովերս»։ Թիմի կազմում մասնակցել է 5 հանդիպման։


=== «ՊՍՎ» ===
2013 թվականի ամռանը Կարիմը վարձավճարով տեղափոխվել է հոլանդական «ՊՍՎ»։ Թիմի կազմում ֆուտբոլիստը անցկացրել է 2 մրցաշրջան՝ մասնակցելով 54 խաղի և դառնալով 2 գոլի հեղինակ։ Թիմի կազմում մեկ անգամ դարձել է Հոլանդիայի չեմպիոն։


=== «Օլիմպիկ» ===
2015 թվականի հունիսի 30-ին Կարիմը «Մանչեսթեր Սիթիից» տեղափոխվել է ֆրանսիական «Օլիմպիկ» և թիմի հետ կնքել է 4 տարվա պայմանագիր։


== Ազգային հավաքական ==
2014 թվականին Կարիմն առաջին անգամ հրավիրվել է Հոլանդիայի ազգային հավաքական։


== Վիճակագրություն ==


=== Ակումբային ===


=== Միջազգային ===


== Ձեռքբերումներ ==


=== ՊՍՎ ===
Հոլանդիայի չեմպիոն - 2014-15


== Ծանոթագրություններ ==


== Արտաքին հղումներ ==
Վիճակագրությունը soccerbase.com կայքում
Ռոսիա Մոլ

Ռոսիա Մոլ, առևտրի կենտրոն Երևանի Կենտրոն վարչական շրջանում` Տիգրան Մեծի պողոտայում։ Բացվել է 2016 թվականի մարտի 5-ին։ Կառուցվել է «Սիլ» կոնցեռն ՍՊԸ-ի կողմից։


== Տվյալներ ==
Առևտրի կենտրոնն ունի 5 մուտք` Տիգրան Մեծի պողոտայից (3), Խորենացու փողոցից, անմիջական մուտք Երևանի մետրոպոլիտենի Զորավար Անդրանիկ կայարանից։ Կառույցն ունի 7 հարկ։ Կենտրոնը հագեցած է գերժամանակակից սարքավորումներով, անվտանգության և հակահրդեհային համակարգերով։ Ունի 12 հազար 600 քմ  ընդհանուր մակերես, որից 8 հազար քմ առևտրային տարածք է։ 2016 թվականի փետրվարի 29-ի դրությամբ ներդրումները կազմում են մոտ 15 միլիոն ԱՄՆ դոլարին համարժեք դրամ (2016 թվականի մարտի 5-ի դրությամբ՝ 7 միլիարդ 410 միլիոն ՀՀ դրամ)։ Ֆինանսավորումը իրականացվել է հիմնականում միջազգային ֆինանսական կառույցների վարկային ծրագրերից, ինչպես նաև Սուքիասյան ընտանիքի անձնական միջոցներից։
Մոլում կան երկկողմանի ավտոկայանատեղիներ՝ Տիգրան Մեծի պողոտայում և Խորենացու փողոցում։

Մոլում գործում են`9D կինոդահլիճ
Մանկական համալիր
Ֆուդ կորտ
Adidas
Ralf Ringer
Adidas
LC Waikiki
Elis
Fullman
Dilvin
Esposito
Shustov Trading House
Aver Store
Real Store


== Տես նաև ==
Ռոսիա կինոթատրոն


== Ծանոթագրություններ ==


== Արտաքին հղումներ ==
Պաշտոնական կայք
Կարգինսկայա

Կարգինսկայա (ռուս.՝ Каргинская), գյուղ (ստանիցա) Ռուսաստանի Դաշնության Ռոստովի մարզի Բոկովսկի շրջանում։ Կարգինսկի գյուղական համայնքի վարչական կենտրոնն է։


== Արտաքին հղումներ ==
բնակավայրի կայքը
Ֆարերյան կղզիների ֆուտբոլի ազգային հավաքական

Ֆարերյան կղզիների ֆուտբոլի ազգային հավաքականը (ֆար.՝ Fótbóltssamband Føroya (FSF)), ներկայացնում Ֆարերները ընկերական հանդիպումներում և պաշտոնական խաղերում։
Վերահսկվում է Ֆաերների Ֆուտբոլի Ֆեդերացիայի կողմից։ Հավաքականը պաշտոնապես անդամագրվել է ՖԻՖԱ-ին 1988 թ., իսկ ՈՒԵՖԱ-յին՝ 1990 թվականին։
Ֆարերյան կղզիների նշանավոր ֆուտբոլային ակումբներն են՝ Հավնար Բաֆելագ, Սթրեյմուր, Վիկինգուր, Ռունավիկ, որտեղ հանդես են գալիս ֆարերցի ֆուտբոլիստների մեծ մասը։ Մնացած մասը հանդես է գալիս դանիական և նորվեգական ակումբներում։ Դարպասապահ Գունար Նիելսենիը խաղում է շոտլանդական ակումբում, և Բատալստովոն, որն էլ հանդես է գալիս նորվեգական ակումբում։


== Ծանոթագրություններ ==
Լոս Ալամոս շրջան (Նյու Մեքսիկո)

Լոս Ալամոս շրջան (անգլ.՝ Los Alamos County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 282 կմ² է, բնակչությունը՝ 18.343 մարդ (2000 թ. տվյալներով)։ Շրջկենտրոնն է Լոս Ալամոս բնակավայրը։ Կազմավորվել է 1949 թ.։
Տեբա (Տոմի վտակ)

Անվան այլ կիրառումների համար տե՛ս՝ Տեբա (այլ կիրառումներ)Տեբա  (ռուս.՝ Теба ), գետ Ռուսաստանում, որը հոսում է Կեմերովոյի մարզով։ Գետի երկարությունը 39 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Գետի ջրային ավազանն է (Վերին) Օբը մինչ Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պետրովսկոե (գյուղ, Պետրովսկի շրջան)

Անվան այլ կիրառումների համար տե՛ս՝ ՊետրովսկոեՊետրովսկոե (ուկրաիներեն՝ Петрівське), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Պետրովսկոե գյուղում բնակվում էր 1 088 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վաղազին (համայնք, Քաշաթաղի շրջան)

Անվան այլ կիրառումների համար տե՛ս՝ Վաղազին (այլ կիրառումներ)

Վաղազին, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։


== Աշխարհագրություն ==
Համայնքը տեղաբաշխված է Արցախի Հանրապետության արևմտյան մասում։ Ունի բարձրլեռնային տեղանք։ Համայնքի տարածքն 3279,6 հա է, որից 1664,2 հա-ն անտառային հողեր են։ Համայնքի սահմաններով է հոսում Շալվա գետի վտակը։
Բերձոր շրջկենտրոնից հեռու է 46 կմ, իսկ մայրաքաղաք Ստեփանակերտից` 96 կմ։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Վաղազին համայնքն իր մեջ ներառում է Վաղազին և Մարտիրոս գյուղերը։
Համայնքում գործում էր գյուղապետարան, բուժկետ, միջնակարգ դպրոց։ 
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։
Գործում էր անհատական ջրամատակարարման համակարգ, որը սնվում էր տարբեր բնական աղբյուրներից։ Համայնքի տարածքում առկա են խմելու ջրի բնական աղբյուր-առվակներ:։
2015 թվականի դրությամբ համայնքային ճանապարհները բնահողային էին։
Համայնքը միացված էր հանրապետության տրանսպորտային կապին։ 


== Բնակչություն ==
Վաղազին համայնքի բնակչությունը 2015 թվականի դրությամբ կազմել է 54 մարդ, որոնք կազմել են 14 տուն։ Նույն թվականի դրությամբ Վաղազին գյուղում բնակվել է 53 մարդ, որոնք կազմել են 13 տուն։ Մարտիրոս գյուղում բնակվել է 1 մարդ։


== Կրթություն ==
Վաղազին համայնքում գործում էր միջնակարգ դպրոց, որտեղ 2015 թվականի դրությամբ սովորում էր 14 աշակերտ։ 


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 1434,5 հա-ը գյուղատնտեսական նշանակության են։


== Ծանոթագրություններ ==
Կիլտսի դաստակերտ

Կիլտսի դաստակերտ (էստ․՝ Kiltsi mõis, գերմ.՝ Schloß Aß, Schloss Ass, Gilsenhof)՝ ասպետական դաստակերտ Էստոնիայի Լյաենե-Վիրումաա շրջանի Վեյկե-Մաառյա կոմսությունում։


== Պատմություն ==
Կիլտսի դաստակերտի մասին առաջին հիշատակումները թվագրվում են 1466 թ․–ին։ Դաստակերտը կառուցվել է 14-ից 15–րդ դարերում։ Սկզբնական շրջանում ամրոցը տնօրինել է Կիլտսենների ընտանիքը, որոնց անունով էլ ամրոցը մնացել է պատմության մեջ։ 17–րդ դարում դաստակերտի տնօրինությունը ստանձնել են համապատասխանաբար Ասերիան, Ուեխկուլ, Զոյեգ, Մանտեֆուլ, Ռոշեն ընտանիքները։ 
1784 թ․–ին դաստակերտի սեփականատեր է դարձել Գերման Յոհան ֆոն Բենկենդորֆը, ում օրոք կալվածքի շուրջ կառուցվել է քարե պարիսպ։ 1816 թ․–ին դաստակերտը տնօրինում էր ճանապարհորդ Իվան Ֆեոդորովիչը, այնուհետև մինչև 20–րդ դարը՝ նրա ժառանգները։
Դաստակերտի վերջին մասնավոր սեփականատերը եղել է Ալֆրեդ ֆոն Իքսկյուլ–Գիլդենբանդը։


== Կալվածքը ==
Սկզբնական շրջանում Կիլտսի դաստակերտը եղել է տեղական իշխանի նստավայրը։ Լիվոնյան պատերազմի ընթացքում փոքրիկ ամրոցը ամբողջովին ավերվել է։ 1790 թ․–ին ամրոցի փլատակների վրա կառուցվել է վաղ դասական ոճի առանձնատուն։ Ավելի ուշ շինությանը առավել ահարկու տեսք տալու համար ամբողջովին ձևափոխվել են ամրոցի երկու թևերը, և այդ ժամանակ է, որ այնտեղ հայտնվել են Բենկենդորֆների և Բրևերների զինանշանները։
1920 թ․–ին շինությունը վերածվել է դպրոցի։


== Պատկերներ ==

		
		
		
		
		
		
		
		


== Արտաքին հղումներ ==
Կիլտսի դաստակերտը Էստոնիայի մշակութային ժառանգության կայքում


== Ծանոթագրություններ ==
Մրկագոմ

Մրկագոմ, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գյուլսե Բիրսել

Գյուլսե Բիրսել (մարտի 11, 1971(1971-03-11), Cihangir, Բեյօղլու), թուրք դերասանուհի, սցենարիստ և տեսաբան։


== Կենսագրություն ==
Գյուլսե Բիրսելը ծնվել է 1971 թվականի մարտի 11-ին, Ստամբուլում։ Գյուլթեքին և Սեմիհա Շեներների երրորդ երեխան է։ Նրա հայրը փաստաբան էր, մայրը` տնային տնտեսուհի։
Ավարտել է Բեյօղլուի անատոլիական միջնակարգ դպրոցը։ Նա դեռ դպրոցում երազում էր դերասանի մասնագիտության մասին, սակայն ծնողների ցանկությամբ ընդունվել է Բոսֆորի համալսարանի տնտեսագիտության ֆակուլտետ։ 1994-1996 թվականների ընթացքում սովորել է Կոլումբիայի համալսարանի կերպարվեստի բաժնում՝ ստանալով մագիստրոսի կոչում։
Դեռ համալսարանի երկրորդ կուրսում սկսել է աշխատել «Aktüel» ամսագրում։ 1996 թվականին վերադառնալով Թուրքիա սկսել է աշխատել ATV հեռուստատեսությունում, որտեղ գրել է տեղեկագրեր։ Մեկ տարի անց Գյուլսեն նշանակվել է «Esquire Turkey» ամսագրի գլխավոր խմբագիր։ 1997 թվականի դեկտեմբերից մինչև 2003 թվականը «Harper’s Bazaar Turkey»-ի գլխավոր խմբագիրն էր։ 2001-2002 թվականներին աշխատել է «Sabah» թերթում որպես սյունակագիր։ Այդ ընթացքում նա նաև աշխատել է «FHM» (անգլ.՝ For Him Magazine) զվարճանքի ամսագրի գլխավոր համակարգող։
2002 թվականի մարտին նա տեսահոլովակով իր առաջնելույթն է ունեցել հեռուստատեսությունում։ Մինչև 2004 թվականի մարտն աշխատել է որպես տեսահոլովակների հաղորդավար և սցենարիստ։
2003 թվականի մարտին Լևենթ Օզդիլեքի հետ մարմնավորել է ATV հեռուստաընկերությամբ ցուցադրվող «Էյվահ, նախկին ամուսինը» հեռուստասերիալի գլխավոր դերերը։ 2004 թվականի փետրվարին որպես սցենարիստ և դերասանուհի սկսել է աշխատել ATV-ի «Եվրոպական ափ» հեռուստասերիալում, որն ավարտվել է 2009 թվականի հունիսին։ 2004 թվականի մայիսին լույս է տեսել նրա երկրորդ գիրքը`«Ես դեռ լուրջ եմ» վերնագրով։ 2005 թվականին իր առաջնելույթն է ունեցել մեծ կինոյում`նկարահանվելով «Այստեղ գող կա» ֆիլմում։ 2005 թվականի օգոստոսին հրատարակվել է նրա երրորդ գիրքը։
2008-ի ապրիլին Գյուլսեն պատիվ է ունեցել կրել Ստամբուլում 2008-ի ամառային Օլիմպիական խաղերի ջահը։ 2009 թվականին նա հանդես է եկել իր առաջին կինեմատոգրաֆիական դերակատարմամբ՝ «7 ամուսին Հյուրմուզի համար»ֆիլմում:
Բիրսելի չորրորդ գիրքը` «Եվ ես այնքան լուրջ եմ» վերնագրով լույս է տեսել 2009 թվականի դեկտեմբերին, այնուհետև 2011 թվականի հունիսին լույս է տեսել նրա հինգերորդ գիրքը «Ամառայինը»։ 2012 թվականի հունվարին նա որպես դերասանուհի և սցենարիստ չորս տարի շարունակ աշխատել «Kanal D» հեռուստաընկերության հեռուստասերիալներում։
2013 թվականի մարտին սկսել է աշխատել նաև «Hürriyet» պարբերականում։ Նրա 6-րդ գիրքը` «Ես կփրկեմ հայրենի քաղաքս» վերնագրով, հրատարակվել է 2015 թվականի նոյեմբերին։
2017 թվականի դեկտեմբերին թողարկվել է նրա առաջին գեղարվեստական ֆիլմը՝ «Ընտանիքի միջև», որտեղ Գյուլսեն հանդես է եկել որպես սցենարիստ և դերասանուհի։ 2018 թվականի փետրվարին, նա սկսել է աշխատել «Star TV»-ում որպես սցենարիստ և հաղորդավարուհի։ 2019 թվականի հոկտեմբերին Բիրսելը հեռացել է «Hürriyet» թերթի թղթակցի պաշտոնից։


== Անձնական կյանք ==
Գյուլսե Բիրսելը ամուսնացել է լրագրող և դերասան Մուրադ Բիրսելի հետ։ Նրանք ծանոթացել են 1999 թվականի օգոստոսին Կաննում։ Նրանք ապրում են Նիշանթաշըում։ 2014 թվականին մահացել է Բիրսելի մայրը` Սեմիհա Շեները։


== Ծանոթագրություններ ==
(6934) 1994 YN2

(6934) 1994 YN2, աստերոիդ աստերոիդների հիմնական գոտում։ Հայտնաբերվել է 1994 թվականի դեկտեմբերի 25-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,657468 ա. մ., առավելագույնը մոտենում է 2,154 ա. մ. հեռավորության վրա և հեռանում 3,1609 ա. մ.։ Արեգակի շուրջ մեկ ամբողջական պտույտ է կատարում 1582,34 երկրային օրվա ընթացքում, իր ուղեծրով շարժվելով միջինում 0,227511 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6934) 1994 YN2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլանիեռ

Վիլանիեռ (ֆր.՝ Villanière), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 125 մարդ, բնակչության խտությունը` 17.76 մարդ/կմ²։ Բնակավայրը զբաղեցնում է 7.04 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 130 կմ արևմուտք, Կարկասոն քաղաքից` 15 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 93 աշխատունակ (15-64 տարեկան)  բնակիչ, որոնցից ակտիվ էին 57-ը, իսկ ոչ ակտիվները` 36։ Ակտիվության ցուցանիշը կազմում է 61,3 %։ 57 աշխատունակ մարդկանցից աշխատել է 43 անձ (21 տղամարդ և 22 կին)։ Գործազուրկ են եղել 14 անձ (8 տղամարդ և 6 կին)։ 36 անաշխատունակներից 1-ը եղել են աշակերտներ կամ ուսանողներ, 19-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Եվրոպական գավաթ 1964–65

Եվրոպական գավաթ 1964–65 Եվրոպական գավաթի տասներորդ մրցաշրջանն էր, որում հաղթեց Ինտերնացիոնալեն՝ եզրափակչում պարտության մատնելով Բենֆիկային  1–0 հաշվով։ 
Եզրափակիչը կայացավ Միլանի Սան Սիրո մարզադաշտում 1965 թվականի մայիսի 27-ին, խաղը դիտում էին 89000 հանդիսական։ Այս մրցաշրջանում երկրորդ անգամ անընդմեջ հաղթեց իտալական Ինտերնացիոնալեն, և երրորդ անգամ իտալական ակումբը։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1964-65 Եվրոպական գավաթ - արդյունքներ (արխիվ)
Բոլոր գոլ խփողները 1964–65 Եվրոպական գավաթի մրցաշարում (բացառությամբ նախնական շրջանը) protocols UEFA
Նատալևկա (Նեկլինովսկի շրջան)

Անվան այլ կիրառումների համար տե՛ս՝ Նատալևկա (այլ կիրառումներ)Նատալևկա (ռուս.՝ Натальевка), գյուղ Ռուսաստանի Ռոստովի մարզի Նեկլինովսկի շրջանում։ Մտնում է Նատալևսկի գյուղական համայնքի կենտրոնի կազմի մեջ։
Արչիդոնա (քաղաք)

Արչիդոնա (իսպ.՝ Archidona), քաղաք և քաղաքապետարան Իսպանիայում, մտնում է Մալագա նահանգի մեջ, Անդալուզիա ինքնավար համայնքի կազմում է։ Քաղաքապետարանը գտնվում է Անտեկերա համայնքի կազմում։ Զբաղեցնում է 187 կմ2 տարածք։ Բնակչությունը 8837 մարդ (2010 թվականի տվյալներով)։ Հեռավորությունը մարզի վարչական կենտրոնից 52 կմ է։


== Նշանավոր բնակիչներ ==
Բալբոա Կաբելո՝ ավգուստինյան վանական, Հարավային Ամերիկայի գիտաշխատող, Ոսկե դարի գրող։


== Արտաքին հղումներ ==
Պաշտոնական էջ
Բերսեո

Բերսեո (իսպ.՝ Berceo), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Առնեդո շրջանի (կոմարկայի) կազմի մեջ։ Զբաղեցնում է 15,27 կմ2 տարածք։ Բնակչությունը կազմում է 184 մարդ (2010 թվականի տվյալներով)։ Գտնվում է պրովինցիայի վարչական կենտրոնից 42 կմ հեռավորության վրա։


== Արտաքին հղումներ ==
Պաշտոնական կայք
ԻԺ-58

ԻԺ-58, խորհրդային երկփող որսորդական հրացան։


== Պատմություն ==
ԻԺ-58 հրացանը նախագծվել է 1958 թվականին որպես արհեստագործական որսի համար նախատեսված 20 և 28 տրամաչափի թեթև զենք, որը կարելի էր օգտագործել ինչպես տայգայում, այնպես էլ սարերում որսի ժամանակ՝ ԽՍՀՄ-ի բոլոր կլիմայական զոնաներում։ Առաջին օրինակները թողարկվել են 1958 թվականի երկրորդ հատվածում, իսկ 1959 թվականի սեպտեմբերին հայտնի է դարձել, որ նախապատրաստվում են թողարկման 16 տրամաչափի հրացանները։
1960 թվականից սկսվել է 16 մմ տրամաչափով փամփուշտների համար նախատեսված ԻԺ-58 հրացանների թողարկումը, որոնց հիման վրա 1970 թվականին ստեղծվել է 12 մմ տրամաչափի փամփուշտների համար նախատեսված ԻԺ-58Մ հրացանը, որի մասսայական թողարկումն սկսվել է 1971 թվականից։
28 մմ տրամաչափով հրացանները սերիական արտադրություն չեն ունեցել, 20 մմ տրամաչափով հրացաններն արտադրվել են 1958 թվականի վերջից մինչև 1960-ական թվականների կեսերը, իսկ ԻԺ-58-երի հիմնական մասը թողարկվել է 12 և 16 մմ տրամաչափի փամփուշտների համար։ Թողարկվել է ԻԺ-58 հրացանների չորս տեսակների ընդհանուր առմամբ 1,36 միլիոնից ավել օրինակ։ Բացի սրանցից, թողարկվել է նաև 20 տրամաչափի ԻԺ-58 հրացան պողպատե բույթով ամրանացված ալյումինե պահեստատուփով ու երեք կցորդիչով միացված փողերով։
1980-ական թվականներին սկսվել է ԻԺ-58 հրացաններին փոխարինող նոր զենքի նախագծումը, որն էլ դարձել է ԻԺ-43-ը։


== Նկարագրություն ==
Իրենից ներկայացնում է փողերի հորիզոնական տեղադրությամբ երկփողանի հրացան։ Փողերի փողակներն ու հրացանի կցորդիչը պատրաստվել են 50Ա պողպատից։  Փողերը հանովի են, ունեն փողաբերանի կոնագծային նեղացումներ։ 

աջ փողի փողաբերանի նեղացումը 0,5 մմ է
ձախ փողի փողաբերանի նեղացումը 1 մմ էՓամփշտանոցն ու փողային ակոսները քրոմապատ են։
Հրացանն ունի եռակի փակման ձև՝ փակման կափույրի երկու ներքևի կեռիկներով ու վերին կեռիկի փակման լծակով։
Ձգանման մեխանիզմը տեղադրված է առանձին  և  ձգանաքաշումը տատանվում է 1,5 - 2,5 կգ-ի միջև։ Մարտական զսպանակները պտուտակաձև գլանաձև են։ 2,5 մմ տրամագծով բոյկաները զետեղված են հրահանների մեջ և ունեն ետմղման մեխանիզմ։
Պահպանակն ավտոմատ չէ, հրահանի խափանման դեպքում դրանք ավտոմատ բարձրանում են նախապտպանական դիրքի ու չեն հարվածում հրապատիճներին։ Ամբողջությամբ չփակված փողերում կրակոց տեղի չի ունենում։
ԻԺ-58 հրացանի բռնակը պատրաստվում էր պողպատից։
Կոթն ու փողակալը պատրաստվում էին կեչուց, հաճարենուց կամ ընկուզենուց։
Հրացանն ունեցել է պարզ կառուցվածք, ամբողջական ապամոնտաժման համար անհրաժեշտ էր միայն գամահանիչ և պտուտակահան։


== Տարատեսակներ և ձևափոխություններ ==
ԻԺ-58։
ԻԺ-58Մ - 1970 թվականի արտադրության 12 տրամաչափի հրացանի մոդել։
ԻԺ-58ՄԱ - նոր, ավտոմատ պահպանակով մոդել, որն ստեղծվել է 1970-ական թվականների կեսերին, երաշխավորված կենսունակությունը կազմում է 15 հազար կրակոց։
ԻԺ-58ՄԱԵ - նոր, ավտոմատ պահպանակով ու փամփշտահանով մոդել, որն սկսել է թողարկվել 1977 թվականին։


== Ծանոթագրություններ ==


== Գրականություն ==
Universal/Baikal Model IJ-58M shotgun // журнал "American Rifleman", January 1977
М. М. Блюм, И. Б. Шишкин. Охотничье ружьё. М., «Лесная промышленность», 1983. стр.85
Ижевское оружие. Том 1. Ижевские ружья / Н. Л. Изметинский, Л. Е. Михайлов. - Ижевск, издательство Удмуртского университета, 1995. - 247 стр.։ ил.
Քրիսիա Թոդորովա

Քրիսիա Թոդորովա (բուլղ.՝ Крисия Маринова Тодорова. հունիսի 1, 2004(2004-06-01), Վառնա, Բուլղարիա), բուլղար երգչուհի է։ Նա ներկայացրել է իր երկիրը Մանկական Եվրատեսիլ 2014 երգի մրցույթում, որը տեղի է ունեցել Մալթայում։


== Ծանոթագրություններ ==
Լուբինո (գյուղ, Կարդիմովսկի շրջան)

Լուբինո (ռուս.՝ Лубино), գյուղ Ռուսաստանի, Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եթե ես մնամ (վեպ)

«Եթե ես մնամ» (անգլ.՝ If I Stay), ամերիկացի գրող Գեյլ Ֆորմանի պատանեկան վեպը, որը հրատարակվել է 2009 թվականին։


== Սյուժե ==
Վեպը պատմում է Միա անունով 17-ամյա աղջկա մասին, որն իր ծնողների ու կրտսեր եղբոր հետ ենթարկվում է ավտովթարի։ Ավտովթարի ժամանակ աղջիկը կորցնում է նրանց։ Միան ընկնում է կոմայի մեջ, իսկ նրա հոգին շրջում է հիվանդանոցում՝ հետևելով իրադարձություններին։ Նա պետք է կատարի կարևոր ընտրություն․ կարող է ապրել և լինել իր ընկերոջ՝ Ադամի հետ, կամ էլ կարող է մահանալ՝ միանալով վթարի ժամանակ մահացած հարազատներին։ Նա կանգնած է երկընտրանքի առջև, քանի որ շատ է սիրում իր ընտանիքը, բայց միևնույն ժամանակ սիրում է Ադամին։


== Շարունակություն ==
«Եթե ես մնամ» վեպի շարունակությունը թողարկվեց 2011 թվականին՝ «Ո՞ւր գնաց նա» անվամբ (անգլ.՝ «Where She Went»)։ Պատմվածքը ներկայացվում է ռոք-աստղ Ադամի՝ Միայի սիրեցյալի կողմից։ Միմյանցից հեռու լինելով երեք տարի՝ նրանք հանդիպում են Նյու Յորքում և միասին լինում ողջ գիշեր՝ զբոսնելով գիշերային քաղաքում։


== Էկրանավորում ==

«Summit Entertainment» ընկերությունը 2009 թվականին գնել է «Եթե ես մնամ» վեպի էկրանավորման իրավունքը։ Ֆիլմի պրեմիերան կայացել է 2014 թվականի օգոստոսի 22-ին։ Գլխավոր դերում հանդես է գալիս Քլոյե Գրեյս Մորեցը։


== Տես նաև ==
Գեյլ Ֆորման
Եթե ես մնամ (ֆիլմ)


== Ծանոթագրություններ ==


== Գրականություն ==
Forman, Gayle. If I Stay: A Novel. New York: Dutton, 2009. Print.